《题石鱼》
宋代·蹇材望

何代潜鳞翠琰镌，双双依藻更依莲。
梦符端报屡丰兆，物盛宜依大有年。
玉烛调和从可卜，金刀题咏又开先。
浑如泼剌波心跃，感召还知太守贤。

作者简介：蹇材望，字君厚，潼川（今四川三台）人。理宗宝祐二年（一二五四）通判涪州。恭宗德祐间通判湖州。事见《癸辛杂识》续集卷上、《八琼室金石补正》卷八三。